Kuuenda klassi blogi: november 2013\nMöödunud nädala kulutused tsekkidel\nÕpilased kogusid koos vanematega terve eelmise nädala tsekke.\nTäna võtsid lapsed tsekid kooli kaasa. Mõnel oli üle kümne tseki kaasa võtta, ühel õpilasel ainult üks.\nLapsed pidid tsekilt üles otsima infot, mis asutusest see tsekk pärit on, kuupäeva, kellaaja, müüja ehk kassiiri nime, lisaks veel poes makstud summa ja saadud soodustuse.\nTsekkidelt pidi leidma nädala jooksul kõige kallima ja kõige odavama ostetud asja, samuti nädala lemmikost.\nLõpuks tuli kalkulaatori abiga ka kõik summad kokku arvutada ega see väga kerge olnudki. Pidi õppima komakohtadega arve kasutama.\nSaadud summa tuli liita veel kolm korda, et teada saada, kui iga nädal kulub nii palju või vähe raha, siis kui palju kuluks ühes kuus.\nLapsed tegid oma tööd usinalt, kostis ainult tsekkide krabinat ja kalkulaatori klõbinat.\nBy Elin - november 25, 2013 Kommentaare ei ole:\nSiis kui õpetaja arvutamislinaga kooli jõudis, tahtsid lapsed juba kangesti arvutada...\nSelle nädala matemaatika tunnis kasutasime 100 piires liitmise ja lahutamise juures arvulina.\nÕpilased said paari peale kolm ühte värvi žetooni. Pidid need viskama linale ükshaaval.\nSee, mis esimesena visati näitas arvus kümnelist, teisena visatu näitas ühelist ja kolmandana visatu tuli kokku saadud arvule juurde liita.\nNäiteks kui keegi viskas esimesena 3, teisena, 7 ja kolmandana 8, siis ta pidi paberile kirjutama tehte 37+8 ning selle ära arvutama. Paariline kontrollis arvutamistulemust.\nTundus, et lastele seesugune arvutamine meeldis.\nBy Elin - november 20, 2013 Kommentaare ei ole:\n14. novembril külastasime klassiga Ahhaa keskust. Enne oma õppeprogrammi sukeldumist said lapsed uudistada uut meeltenäitust, mis oli just kaks päeva tagasi avatud. See näitus oli selle poolest eriline, et sai kõikide meeltega ümbritsevat tajuda. Ka jalanõud paluti ära võtta.\nVäga põnev oli oma tajusid petta ja proovida neid asju, mida silmaga ei näinud.\nLähemalt tutvusime programmis tibulaga. Uudistasime nende eluolu, tibude arengut munades päevade kaupa.\nSaime teada, et tibud arenevad munades 21 päeva ja nende koorumine võib kesta poolest tunnist kuni ööpäevani.\nUurisime läbi mikroskoobi munakoori ja sulgesid.\nVaatlesime inkubaatorit ja panime ka oma muna sinna, mille koorumist on võimalik läbi Ahhaa keskuse interneti kaamera vaadata.\nLisaks saime munasid ka seest piiluda, läbi spetsiaalse aparaadi, mis näitas meile, kas munas on keegi sees või mitte. Meile räägiti ka sellest, et igast munast ei arenegi tibu, vaid muna peab olema viljastatud.\nPäeva lõpetasime teadusteatris etendusega "Vinge muna". Mihkel Reginald paluti teistele ette näitama, kas muna on võimalik ka käes katki pigistada, tõestamaks, et koor on tõesti tugev materjal.\nNägime, kuidas on võimalik ka munadel kõndida, ilma et need puruneksid. Õppisime seda, et muna mikrolaineahjus valmistada ei saa, sest soojendamisel ta lihtsalt läks suure pauguga lõhki, kuna muna ühtlasel soojenemisel rõhk munas muutub liiga suureks. Jääme ikka keetmise juurde, kus potis muutub tahkeks kõige pealt munavalge ja alles seejärel liigub soe edasi muna sisemusse.\nÕppisime koduste vahenditega kindlaks tegema muna värskust. Mädamuna peaks pinnale tõusma, kuid meie jaoks hoitud muna oli siiski veel söögikõlbulik ja seega pinnale ei tõusnud.\nSee õppekäik oli väga põnev, tulime sealt ära uute teadmistega kanade ja munade kohta. Ka noored Ahhaa keskuse õpetajad kiitsid meie lapsi nutikuse ja kaasamõtlemise eest!\nBy Elin - november 19, 2013 Kommentaare ei ole:\nMillest on tehtud isa?\nIsa on tehtud tugevusest, millega ehitatakse maja, veetakse jõulukuusk metsast, kaevatakse kraave, lõhutakse puid.\nIsa on tehtud õrnusest, mis silitab lapse pead, võtab sülle, kiigutab põlvel ja ajab naerma.\nIsa seisab lapse kõrval kui mägi, kui maailma tuuled mäslevad ja oma tasakaal kõigub.\nIsal ei ole palju sõnu vaja. Tema teod ütlevad kõige tähtsama ja need kannavad läbi elu.\nMinu isa on tehtud armastusest.\nBy Elin - november 09, 2013 Kommentaare ei ole:\nSee on juba ammu pikisilmi oodatud üritus, sest kes meist ei tahaks koolis koos sõpradega ööd veeta.\nAlustasime kella seitsmest, sisutasime oma klassi kui kunstiteadlaste labori. Valisime omale uued natukene kuulsamad perekonnanimed, panime seintele maale, pilte ja joonistusi. Lapsevanemad said sellel ajal koolisaalis tagasisidet toimunud õppekäikude kohta ning aimu ka uutest reisisihtidest.\nMõne aja pärast avasid kõik kuus teaduslaborit oma uksed, uudistada sai lisaks meie kunstilaborile ka tähelaboris telesoobiga tähti, muusikalaboris ise muusikat teha, kirjanduslaboris proovida oma teadmisi Kuldvillakus, kollilaboris kollitada ja ajaloolaboris meenutada vanu aegu. Iga labor pakkus külastajatele põnevaid väljakutseid. Meie laboris sai näiteks proovida maalimist varvastega või suuga.\nSeejärel ootasid meid saali tüdrukud firmast "Kolm põrsakest", nad olid ette valmistanud põnevaid keemilisi katseid. Lapsed jälgisid suure huvi ja hasardiga, kuidas näiteks õhupalli grilltikuga auk teha, nii et õhupall katki ei läheks. Kõige toredam oli see, et katsed olid lihtsad ja neid on võimalik ise kodus koos täiskasvanuga järgi teha. Hiljem anti tagasisidet ja valiti klassides oma lemmikkatsed.\nPeale põnevat tegevust saalis ootas väikeseid teadlasi linnupete, iga pisikese lemmik: makaronid hakklihaga ja pannkoogid moosiga.\nÜhisel tutvustamisel saime lähemalt tuttavaks iga klassi teadlastega, millele järgnes teadlaste tantsuõhtu ehk disko. Tantsiti nii üksi kui grupiviisi, nii kahekesi kui kolmekesi, nii oma sõbra kui ka koolikaaslastega.\nEnne öörahu olid loomulikult teadlaste ilu- ja hügieeniprotseduurid ning peale matile pugemist võis vaikselt veel üleval olla. Meie klassis vaadati puutetahvlist viimast "Kättemaksukontori" osa, sest ega ükski tohi ju vahele jääda.\nUni oli magus, nii magus, et kella kaheksa paiku hommikul ei raatsinud mitte veel ärgata. Kuid õpetaja Kaie ootas kõiki saali reipale hommikuvõimlemisele, mis lapsed üles äratas.\nPeale hommikusööki ja voodite kokku panemist algas saalis meie 13. teaduskonverents, kus saime muuhulgas uusi teadmisi heast õpetajast, Eesti kaladest, Mihkli vanaisast, coca-cola ja krõpsude kahjulikkusest, Tartu rahvusvahelisest koolist ja paljust muustki veel.\nLõpetuseks kuulasime veel jubejutte ja vaatasime üle, mis põnevat meid järgmisel nädalal ees ootab.\nKüll see matemaatika on põnev!\nLapsed on olnud väga tublid.\nKui me eelmisel nädalal kasutasime oma matemaatika tundides mõõdulinti, mõõtes sellega klassi pikkust ja laiust, koridori ja saali pikkust ning laiust. Lisaks mõõtsime koos paarilisega ka ennast ära. Analüüsisime saadud tulemusi ja järjestasime õpilasi klassis pikkuse järgi.\nSellel nädalal palusin lastel kooli kaasa võtta köögikaalud. Suur tänu vanematele, kes kaalusid kooli võtta lubasid!\nKaaluta lapsed valisid endale paariliseks kaaluga õpilase, kellega ühiselt kaaluma asuti. Klassis käis ringi neli korvi, kus sees olid erinevad asjad: leib, sai, õun, sibul, küüslauk, kama, nuudlid, tee, kohvi, šokolaad, piparkoogimsitseaine, rosinad, porgand, pesulõks, teeküünal, klaaskuul, mänguauto jne.\nKõik eelpool nimetatu tuli paigutada õigesse tabelisse ja hinnata kaalu kõige pealt silma järgi, see järel otsida pakendilt sinna kirja pandud kaal ning uurida, kas see vastab sellele, mida kaalunäit tegelikult näitas.\nKaalusime ka koolikotis leiduvaid asju.\nLisaks tuli hiljem andmeid töödelda, otsida välja kolm kõige raskemat asja, reastada need ning teha tulpdiagramm.\nKõige kergema asja pidi samuti paberile joonistama.\nHiljem tagasisidet küsides, ütlesid lapsed, et neile väga meeldis kaaluda, tore kui see tegevus neile ka paljude aastate pärast meeldiks;)\nBy Elin - november 05, 2013 Kommentaare ei ole:


Vice Versa: OUU & Valge Tüdruk – Edasi - Innustav ja hariv ajakiri\nLiisi Voolaid 17. apr. 2021 Muusika\nOUU ja Valge Tüdruk.\nPop-psühhedeelne kohtub terav-kriitilisega. Nii võiks ehk püüda – panustamata õnnestumisele – juhatada sisse seekordse rubriigi osalisi, bändi OUU ja muusikut Valge Tüdruk.\nKirjeldada muusikat, mida ehk ei olegi vaja sildistada, on huvitav katsetus. Veel huvitavam on lähemalt teada saada muusikute enda kohta, ning mida mõtlevad nad teineteise loomingust.\nAnsambel OUU on neljaliikmeline indie-muusika kollektiiv, mille moodustavad Jaan Sinka, Tiit Liblik, Hyrr Innokent Vainola ja Rihard Niinberg. 2013. aastal jäädi silma Noortebändi konkursil ja pälviti publiku lemmiku tiitel. Sellele on järgnenud kaks albumit, sooloesinemisi ning võtmetähtsusega festivale (Tallinn Music Weekil, Positivus, Intsikurmu, Mägedel Hääl). Kui esimesel plaadil kõlasid tugevad folkmuusika mõjud, siis tänaseks on bänd kruiisinud läbi pop-rokiliku alternatiivmuusika ja jõudnud psühhedeelse popi pärusmaadele. See kõik on kõlaliselt kokku saanud äsjailmunud albumil “Saint Frotée”.\nKunstnik ja näitleja Elina Masing, artistinimega Valge Tüdruk alustas muusikuna bändi 5HORSES koosseisus ning 2020. aastal avaldas sooloartistina debüütsingli “Tra pls”. Lisaks muusikakarjäärile esilinastus äsja ETV+ kanalis sari “Vaga vesi” («В тихом омуте»), kus Elina Masing mängib peaosa ning teda on lisaks võimalik näha Rene ja Carmel Kösteri alternatiivmuusikalis “veenus.me”. Valge Tüdruku egiidi alt ilmunud lüüriliselt terav ja torkav singel “Transparency” on käesolevas rubriigis luubi alla võetud.\nOUU Valgest Tüdrukust: “Valge Tüdruk on minu jaoks uue põlvkonna ere näide, kuidas astuda mugavuse kandadele”\n“Valge Tüdruk on minu jaoks uue põlvkonna ere näide, kuidas astuda mugavuse kandadele, kuidas edukalt panna inimesi tundma nii viha ja pettumust kui ka joovastust ja rõõmu. Tahtlikult või tahtmatult suudab artist minu jaoks ära tõestada, et tema muusikaline ning visuaalne stiil ei ole lihtsalt mingi põlve otsas tehtud plönn, vaid pigem selline heas mõttes taandarenev naivism, mille eesmärk on ühelt poolt provotseerida ja piire katsetada, kuid teisalt vastanduda iganenud tõekspidamistele. Samas ei pruugi see ka üldse nii olla…” kirjeldab OUU Valge Tüdruku artistlikku olemust.\n“Olgugi et laulu sõnadest kostab kõvasti ühiskonnakriitikat, siis tegelikult võib Tüdrukul olla ka täiesti savi elulistest probleemidest. Ja see osalt mind selle laulu juures huvitabki. Ma lihtsalt ei tea, kumb on õige. Aga nii ongi põnev ja nii peakski olema. Samuti tundub, et tema loomet analüüsides ei tohikski sellele läheneda kui muusikale, sest see ei olegi ilmselgelt tema fookuspunktiks. Muusika on lihtsalt vahend; vedur tema sõnumi edastamiseks. Tema arsenalis olevad kahurid on hoopis teksti ja visuaalse külje “ehmatav” lähenemine. Sõnum on jõuline, kuid muusika emotsionaalne veos on pigem tühjavõitu. Seepärast ütleksingi, et Valge Tüdruk ei ole muusik, vaid performance-kunstnik. Ehk, kui ta uue video välja laseb, siis ikka satun vaatama. Biit on karm, visullid karmid ja vägev tantsukava ka lisaks, mida veel tahta,” mõtiskleb OUU Valge Tüdruku muusika üle.\nValge Tüdruk OUU-st: “Minuga võrreldes ei kasuta Ouu kunsti poliitilise vahendina, seega on tegu kahe Eestis paralleelselt eksisteeriva maailmaga”\n“Pean tunnistama, et ma ei olnud bändist Ouu varem kuulnud, samas tekitas nende muusika palju seoseid teiste artistidega. Esimesed muusikalised assotsiatsioonid – Estrada Orchestra, Lexsoul Dancemachine, Ewert and the Two Dragons, Regatt, Think Twice. Bändi muusika loob positiivse meeleolu, kuid jätab mind teiste žanrite kõrval külmaks. Taustauuringust selgus, et bändiliikmetel on väga erinev ja paeluv hariduslik taust ning nad on juba aastaid koostööd teinud, pieteet. Minuga võrreldes ei kasuta Ouu kunsti poliitilise vahendina, seega on tegu kahe Eestis paralleelselt eksisteeriva maailmaga.\nTutvudes bändi visuaalse loominguga, joonistus välja kindel käekiri, milles võib näha nii Luca Guadagnino filmi “Call Me by Your Name” kui ka Miguel Llansó linateose “Jesus Shows You the Way to the Highway” stilistilisi mõjutusi. Muusika ja videod loovad pastelse mannavahu, seega bändi nimi Ouu kõlab pigem nagu “Aww”. Feministlikust perspektiivist kerkisid esile stereotüübid ja soorollid. Naised on pea kõikides videotes meestele kaasaelavad kaunistused, “Worn Out Looki” video objektiseerib naist kõige enam. Semiootiliselt lähenedes tekib küsimus – kas märgid kinnitavad või lõhuvad stereotüüpe?” esitab Valge Tüdruk küsimusi OUU muusika ja mõtestatuse kohta.\n“Muusikavideo esimestel sekunditel meenub Brendan Macleani skandaalne teos “House of Air”, kuid eesti bändi looming on tagasihoidlikum. Muusikavideos kajastub loomisrõõm, mis sai autoritele olulisemaks kui “Arabella” sõnade otsene visualiseerimine. Aktivistina oli rõõm kuulda, et kogu traditsioonilisuse kõrval ei pööratud Arabella soole tähelepanu (kui ma sõnadest õigesti aru sain). Sümboolselt võib Arabellat videos näha ka magusa võiduna. Muusikavideoga ei võeta konkreetseid seisukohti, pigem on tegu “sulesõja” eepilise esitlusega. Dramaatilisuse eesmärgil kasutatakse videos ka teada-tuntud võtet – lugu saab alguse päeval ning kulmineerub öösel. Funk-muusika saatel tehakse nalja, eestlased pole kunagi varem olnud nii emotsionaalsed. Teatraalsuseta näeme aga valgeid mehi Lacoste’i riietes tegelemas oma igapäevaelu probleemidega. Tahaks mõista, mille eest bändiliikmed tegelikult seisavad,” uurib Valge Tüdruk OUU lugu ja bändiliikmete taotlusi lähemalt.\nSeekordses Vice Versas hindavad teineteise muusikat Erki Pärnoja ja Kali Briis. Kali Briis aka Alan…\nVeebruari Vice Versa toob kokku bändi, kelle muusika loob mõtetesse filmilikku vaatemängu, ja räppari, kelle…\nPosted in Muusika and tagged Edasi, eesti muusika, kunst, muusika, positiivne, vice versa, video. Bookmark the permalink.


Magamistubade õnnelikud lõpud ei tähenda õnnelikke inimesi - Alkeemia\nMagamistubade õnnelikud lõpud ei tähenda õnnelikke inimesi\nMagamistuba on koosolevate/ kooselavate inimeste suhte kese. Magamistuba on see aeg ja algus, milles joonistatakse välja paari koosolemise muster ehk ühise tantsu joonis - kes, kuidas ja millal. Otsused ja lahendused, mis alguse hetkes sündinu põhjal vastu saavad võetud, teostuvad ka teistes tubades. Paari argipäev näitab välja selle, mida ja kuidas on mees ning naine kogenud ühisel teel "õnneliku lõpu" poole. Argistes asjades kokkupuutumine ja iseenda väljendamine laseb välja paista sellel, kas inimesed on magamistoas olles vabad oma liikumises, arvestavad üksteise eripäradega, toetavad ja kuulavad teineteist, et koos üheks saada või tunnevad nad, et ise ennast kaitstes on igaüks ise oma õnne sepp, kirjutab Marianne Umborg.\nKui magamistoas kogetakse üksindust, hoolimatust ja enesekaitse vajadust, siis seesama tunne käib, mehe ja naise vahelises suhtluses, kaasas ka mujal. Sama muster kordub argipäevades ja eriti silmatorkavalt paarina püsima jäämise jaoks olulistel hetkedel, ristteedel seistes - koos olles kogetakse koos olemise asemel üksindust, hoolimatust ja seega enesekaitse vajadust. Kui pealispind on argine rutiin, siis allhoovused sõuavad oma radu. Igal teel, kus ollakse koos ja kõnnitakse ühes, jõutakse erinevate tulemusteni - nii nagu igale inimesele, nii ka inimese kehale ja vaimule, jäävad olnust ainult tema omad kogemused.\nSassis suhtega tülitsevad paarid ei saa aru, miks ja kus suhe täpselt logiseb. Midagi on valesti ja korrast ära, aga ei saada aru - miks. Köögis ja elutoas sündiv on magamistoa kaja. Käsi kõrvadele surudes, trotsist vaikides või vastu hüüdes, vihatakse elutuba ja välditakse kööki. Vajatakse enese ümber turvalist ruumi, vaikust ja rahu. See ühine kooselamise/ koosolemise aeg, mis võiks olla kodusadam ja õnnelik olevik, on tegelikult kahe inimese vaheline miiniväli ja lahingute pidamine.\nMagamistoas järgitakse suhte alguse otsuseid, teel õnnelike lõppude poole, ka siis, kui aega on läinud, erinevaid olemisi on olnud ning pealtnäha on mehe ja naise vahel ühtsus ja mõistmine olemas. Olevikus sündiv sünnib kahe inimese loo ühisest algusest alguse saanud joonist kasutades. See kordub variatsioonides, kuid kriisis ja vaekausside kõikumise ajal asetutakse kindlatele kohtadele ja mäng mängitakse taas läbi. Magamistoas võib voodipesu või voodi asukohta vahetada, kuid loo sisu põhiolemus jääb samaks ja õnneliku lõputa õnnetud inimesed elavad rahulolematutena koos elutoas ning söövad teineteise närve teineteisel pool köögilauda istudes.\nKui magamistoas teostatakse igaüks iseenda jaoks ja pärast lahendust, siis tunneb naine ja/või mees, et ta on suhtes olles üksinda jäänud, teist ei ole temaga ühes - ollakse eraldi. Üksindus st õnneliku lõpu kättesaamatus, väljendub frustratsioonina teistes tubades - näägutava, toriseva, eirava jne ebameeldival moel käituva kaaslasena. Inimeste käitumine teineteise vastu, teistes tubades, on magamistoas toimuva pildikeeleline väljendus - inimeste igatsused ja vajadused, mis lootuste toel kasvavad ja taas purunevad, inimeste vaheline sõda, milles makstakse kätte ja kaitstakse iseennast juba ette ära.\nInimene ei saa aru, miks ta käivitub, kui ta vaatab pealt teise inimese söömist, joomist, teleka vaatamist, telefoni näppimist, arvutis istumist, spordile kaasa elamist jne. Inimene ei küsi iseendalt, miks on temal nii talumatult raske pealt vaadata seda, kui teine inimene teeb/ annab iseendale mõnu. Nendes tegevustes on sõnum - "Mina sain, mina saan!" Õnneliku lõputa inimest närib tuim valu, kaotuse kibedus ja pulbitsev viha, sest teine muudkui saab, kuid tema ise ei saa, sest jääb üha uuesti ilma sellest, mille oleks pidanud saama - teise õigeaegsest õigest tähelepanust. Kaotusehetk kordub üha uuesti, sest omaenese heaolu eest hoolitsev inimene valib teha ja olla nii nagu temal endal on mõnus ja hea olla - see on tema õnnelik hetk.\nNii elavad oma elusid, ühendatud ajas, koos naised ja mehed, kes on pinges, sest nemad ei ole saanud - on jäänud magamistoas oma „"õnnelikust lõpust" ilma. Mida nad teevad, kuidas nad reageerivad? Muserdatud inimeste lahendus on takistada teise iseendaga rahulolev olemine. Tuleb anda teisele mingi kohustus täita, saata sõna lendu, teha tegu. Tuleb teha nii, et teine peab lõpetama nähtavalt enesele mõnu andmise - enesest hoolimise, enese eest hoolitsemise. Teise enesekeskse tegevusega - "Mina hoian iseennast!" - käib kõrvalolija jaoks kaasas teadmine - "Minu vajadused ei ole teisele olulised, sest tema hoolib ja hoolitseb ainult iseenda eest!" Rahulolematu ja oma väljaelamata pingest keerdus olev inimene otsib lahendust asjadest, mis pakuvad temale lohutust ja asendust - söök, suits, alkohol jne. Need on tegevused, mis tähendavad - "Mina ei saanud seda, millest jäin ilma, kuid ma näitan iseendale, et mina ise hoolin ja seega annan sõõmu, ampsu jne sellest, mis on hea, et asendada seda teist head."\nInimestevahelised sõjad ei sünni sellest, millest räägitakse, vaid sellest, millest vaikitakse. Selleks, et edasi minna, tuleb tagasi kõndida ja oma hirmudele otsa vaadata - öelda välja see, millest vaikiti. Õnnelik lõpp ehk mõlemaid pooli rahuldav ja täitev orgasm tähendab - ühes olles oleme me üks. Oleme teineteise jaoks olemas ja ühes tantsimas ühisele tervikule vajalikul moel - suunates toetava tähelepanu sinna, kus ei piisa olemisest ja lihtsalt füüsilisest liikumisest, vaid teadlikku ja teineteise eripäradega arvestavat tegevust, mis kannab endas sõnumit - Sina oled oluline, sest ilma Sinuta ei ole ühise tee ühist kogemust.


NSU 1000C 1968\n22-09-2011, 17:32 PM (Seda postitust muudeti viimati: 09-03-2014, 15:19 PM ja muutjaks oli giordanobruno.)\nHaakub selle teemaga.\nKavas on auto sõidukorda seada ja natuke parem väljanägemine anda.\n22-09-2011, 18:09 PM\nZoovime edu, jakzu ja kannatuzt, mez muud ...\n22-09-2011, 21:38 PM\npalju õnne, õigel autol ongi mootor taga\n23-09-2011, 20:21 PM\nChevy Corvair vähendatud mõõtkavas ilmselt 1:2 le.\nVaesema euroopa tunnus, väiksem auto mis üritab välja näha nagu lombitagune suurem luksvend.\n23-09-2011, 21:51 PM (Seda postitust muudeti viimati: 09-03-2014, 15:31 PM ja muutjaks oli giordanobruno.)\n(23-09-2011, 20:21 PM)ryblik1 Kirjutas: Chevy Corvair vähendatud mõõtkavas ilmselt 1:2 le.\nEks siin ole sõlmunud eeskujud, üks teisele, teine jälle esimesele. Täpsemalt siis õhkjahutatava tagamootoriga tagaveoline skeem on Corvairil justkui Euroopast pärit, välimus NSU-l siis vastupidi. 1:2-le mõõtkava pole kindlasti, lühem ~80cm ja kitsam ~22cm... Corvair on ikkagi kompaktklassi auto, mitte "tavaline" ameeriklane. Mootorit ja massi on küll kahe eest\nEt Corvairiga asi selge oleks, siis paar pilti:\n24-09-2011, 21:39 PM\nAjan siin dynastardi juttu edasi....\nKuna staatori poolused peavad võrreldes originaaliga vahetuses olema, siis turritab kaks juhet välja sellisest kohast, kust ei peaks. See omakorda takistab starteri ja süütevärgi kaane paigaldamist. Ilma kaaneta jälle on natsa nadi sõita. Kas rootori valesti mähkimine võib põhjustada teistpidi pöörlemise?\n14-10-2011, 19:20 PM\nEsimene käivitamine nüüdsest nähtav juutuubis\n15-10-2011, 19:34 PM\nVäga tuttav masin. See starter on uuesti mähitud ja inimene, kes seda tegi, on praeguseni täitsa olemas.\n15-10-2011, 20:59 PM\n(15-10-2011, 19:34 PM)Sidorov Kirjutas: Väga tuttav masin. See starter on uuesti mähitud ja inimene, kes seda tegi, on praeguseni täitsa olemas.\nAhaa! Ehk peaks laskma ümber mähkida?! Et mis s....ti, see uuesti. Saaks õigetpidi käima lõppude lõpuks!\n18-10-2011, 20:25 PM (Seda postitust muudeti viimati: 09-03-2014, 15:25 PM ja muutjaks oli giordanobruno.)\nVõrdlesin saadaolevat pilti uuest dynastardi rootorist olemasoleva rootoriga. Vahe nagu öö ja päev!\nSelgituseks uue pilt:\nLähemal vaatlusel võib tuvastada, et traadi keerd pöördub rootori tagaosas päripäeva (rootori tagant vaadates)\nsiin pöörduvad keerud vastupäeva.\nKena omalooming härra mähkija poolt! Ja milline mõnu vea otsimisel, mmmmm....\nKutsun üles mähkijat end üles andma ja tööd uuesti tegema!\n05-12-2011, 01:33 AM (Seda postitust muudeti viimati: 09-03-2014, 15:35 PM ja muutjaks oli giordanobruno.)\nPanin mootori autole külge tagasi ja sain käima ka, kuid tundub, et laadimist pole. Kas sellest võib olla tingitud, et generaatori otsad kinnituvad samadele harjadele? Starteri otsad on ju ringi tõstetud, st. vool läbib staatori mähiseid teises suunas.\nAuto tegemine praegu eriti ei edene, kuid olen vahepeal saanud õiged esituled ja teadmiseni jõudnud, et samad tuled on veel UNIMOG 425/435-l ja Ford Taunus P3-l. Uus UNIMOG-i tuli on poes 300EUR, päris kirves harrastus, kui uut osa tahaks külge panna....\nSumbutaja on õige nutikalt lahendatud sellel 600cc mootoril, riputad kronsasid pidi mootori külge ja siis keerad lihtsalt üles oma kohale:\n23-04-2012, 00:28 AM (Seda postitust muudeti viimati: 23-04-2012, 00:29 AM ja muutjaks oli giordanobruno.)\nEnne pulkadeks võtmist sai provitud, mis tunne on NSU-ga sõita. Eelnevalt panin külge õiged esi- ja tagatuled, remonditud pooltelje otsa, vt. teemat. Vaatamata valesti mähitud strteri/geneka rootorile, käivitus ja käis mootor piisavalt hästi, et 50m sõitu ja mingit hulka manööverdamist vastu pidada. Alt vedas aga sidur, mingi aeg enam ei lahutanud, kuigi pedaali vajutades oli tunne, et peaks... Mis viga on, selgub hiljem, seni aga tuleb mootor maha võtta ja auto ise pukkidele upitada, et teda siis "grillima" hakata. Mõni seisu ja sõidu pilt ka:\n23-04-2012, 10:23 AM (Seda postitust muudeti viimati: 23-04-2012, 10:23 AM ja muutjaks oli wax.)\nÄge asi Numbrimärgi järgi Põlvas registreeritud\n06-10-2012, 21:17 PM\nÜks NSU tuli mu juurde veel, seekord jalgratas. Ei tea, kas tuleb veel midagi, kui juba tulema on hakanud\n06-10-2012, 21:33 PM\n(06-10-2012, 21:17 PM)giordanobruno Kirjutas: Üks NSU tuli mu juurde veel, seekord jalgratas. Ei tea, kas tuleb veel midagi, kui juba tulema on hakanud\nÜkskord tuli minujuurde üks vana mersu .... jne.... Kui suudad ütle ei\n06-10-2012, 21:57 PM\nJah, nii see algab, esialgu väike süütu autoke, siis juba jalgratas...\nEdasi oleks Sul vaja tammepuust silti kuldtähtedega - NSU spetsialist...\n(minul juba on selline, meie luuraja Sorge kätetöö!)\nJalgratas on väga hea, jämedalt 1936/7, ei saa küll aru, kas meeste, naiste või miski muu ja kas silt ka ees on, mis annaks lugeda millise mudeliga tegu.\n06-10-2012, 22:36 PM (Seda postitust muudeti viimati: 06-10-2012, 22:49 PM ja muutjaks oli giordanobruno.)\nSilti pole, kindel aga see, et naistekas. Rattad pole ilmselt originaalid, kuid mine sa tea, tagumisel on pidurihoob NSU enda oma, mustust rummult ei jõudnud maha nühkida, et vaadata, millega seal täpselt tegu. Pedaalide kummid on kaheosalised, lenksu käepidemed nõukogude ja isetehtud päritolu. Sadula nahk on vist õige (vanaaegne ja mittenõukogude), silt selle tagant juppideks, osa esi ja osa viimasest tähest loetav, teen sellest ka kunagi pildi, ehk siis saab pureda, millega tegu. Poriplekid on loodetavalt originaalid. Mis muud, kui kuiva ilmaga õue, tolm maha, kett õliseks ja sõitu\n06-10-2012, 23:07 PM\nEsiporikas on õige, kui tagumine samasugune, siis on väga bro! Esiratta rummul peaks olema NSU logo, velg kindlasti vale, tagarummul mingeid ilusaid kirju olema ei pea, veljed muidugi peaksid meie tingimustes olema haakmantli omad. Ja kes pagan need sildid kõik eest ära on kiskunud? (mõni mees on muidugi teada ka!)\n20-11-2012, 00:29 AM\nJuunis ühe projekti raames viisime NSU garaažist veidi eemale ja tegime mõned pildid. Head vaatamist!\n09-03-2014, 12:36 PM (Seda postitust muudeti viimati: 09-03-2014, 15:38 PM ja muutjaks oli giordanobruno.)\nOriginaalmootori juurde käivad käigukast ja differ vahepeal lahti-kokku käinud. Meeleolusid tegemisest:\nEnne lahtivõttu, tundus heas korras olevat, ja tõesti, ainult üks laager ning tihendid vajasid vahetust:\nUuenduse läbinud poldid-mutrid:\nJärgneb lõputuna näiv kere kallal nokitsemine ja selle vahele mootori ümberladumist. Loomulikult ka veermiku korrastamine.


Jooga – M.A.I Maailm\nMa armastan iseend jooga ehk M.A.I jooga\n♡ Oled oodatud endasse vaatavasse joogatundi Kalamajas Danza Tantsukoolis! ♡ Üritusete info leiad SIIT.\nJuhendan Vinyasa, lastejooga & YogaFunc treeninguid. Olen üle 10 aasta tegelenud tippspordiga, võistlustantsuga, seejärel õppinud arvukatel joogakoolitustel nii Eestis kui ka välismaal (Balil, Portugalis, Itaalias, Jamaical, Malaisias ja mujal). Olen sertifitseeritud RYT200 joogatreener. Rohkem infot leiad sisubloki “minust” alt.\nMinu tunnid sobivad nii algajale kui ka edasijõudnule, sest asendite variatsioone on mitmeid.\nYogaFunc põhineb jõulisel Ashtanga joogal. Programm vahetub iga kolme kuu tagant pakkudes piisavalt vaheldust ka tihedale joogatajale. Arendab kogu keha: parandab rühti, painduvust, jõudu ja enesetunnet. Tegemist on aktiivse treeninguga.\nKõigile maksimaalse kogemuse tagamiseks:\n* Palun saabu vähemalt 5minutit enne tunni algust.\n* Palun jälgi, et su telefon oleks vaiksel režiimil ja ilma vibratsioonita.\n* Palun võta kaasa veepudel ja mugavad treeningriided.\nMatid on kohapeal olemas, kui ei ole mainitud teisiti!\nGrupitreeningud Danza Tantsukoolis, treeningud täiskasvanutele:\n18.30-19.30 teisipäeviti või 18.00-19.00 reedeti\n1 x pääse 10€\n1 x nädalas 30€ 1 KUU\n2 x nädalas 44€ 1 KUU\nEratund tähendab tunniajast pühendumist ainult sinu murekohtadele või lihtsalt asendite kohendamisele. See on ideaalne aeg, kus saame koos üle vaadata sinu kehahoiaku joogapooside võtmisel. Iga jooga eratund on loodud vastavalt õpilase vajadustele.\nJooga kaudu õpid oma keha kuulama ja paremini tunnetama, seda nii füüsilisel kui energeetilisel tasandil.\nTasu: 35€ (60 minutit)\nHooaeg 2019/2020 toimuvad trennid:\nOlen avatud koostöö pakkumistele ja võin tulla üritusele, firma suve- ja talvepäevadele või sinu lähedase sünnipäevale kohapeale joogatundi läbi viima. Võimalik juurde küsida teooriat jooga ja meditatsiooni olulisusest. Hind kokkuleppel.\nJoogat saab teha absoluutselt igal pool! 🙂


Tagasi nagu valus.\nPeale süvaveeni tromboosi on veel palju haigusi, mis võivad jala või jalgade turseid põhjustada, näiteks südamepuudulikkus, neeruhaigused, traumad, liigesprobleemid, lümfi äravoolu takistustega seotud haigused jne. Mu emal on tehtud jala veenioperatsioon jala pinnal olid enne näha looklevad jämedad veresooned; nüüdki jalad pidevalt tursuvad kuuma ilma ja koormusega. Suvel mäletan, et oli pidevalt õhupuudus ja jõuetu olek. Olen aastaid olnud ka doonor ja arst, kes mind ravis, ütles, et nüüd, kui ma verevedeldajat enam võtma ei pea, võin jälle doonor olla. Kas on tõesti võimalik, et mingid ravimid või kirurgiline sekkumine ei aita? Igal konkreetsel juhul tuleb langetada konkreetne otsus patsiendist sõltuvalt.\nAmanda Paranemine oli ikka väga pikaajaline, aga eks oma osa oli mandlite eriti kehval seisundil. Süüa oli valus veel 3 nädalat peale Haiguste laste liigesed ja tööle sain alles kuu aega hiljem töö palju rääkimist nõudev ja pikalt rääkida oli valus.\nValuvaigisteid tarvitasin 3 nädalat, ilma oli päris hull.\nKusjuures ei tagasi nagu valus üldse mingi hellik, valusid, ka väga hulle, on tulnud taluda üsna mitmeid kordi. Aga kõik on ikka individuaalne, nii et ära sa mu pika kaeblemise peale väga ära ehmata.\nGeits Käisin opil eile, Aga kartsin rohkem, kui asi väärt oli. Opp käis ruttu ja lihtsalt, tehti üldnarkoosis, ja magama jäin ruttu. Peale oppi viidi mind ärkamistuppa, seal tegin silmad lahti, siis viidi palatisse.\nSamas mul olid 3 oppi korraga ka, mandlid, adenoidid ja nina vaheseina opp. Terve protseduur kestis 60 minutit. Süüa-juua võisin alles õhtul, mingi paiku. Siis ka jäätist, väikese tagasi nagu valus, ja juua vett.\nArstitädi käis iga natukese aja tagant, küsis, kas valuvaigistit tahan. Täna olen juba kodus, söön rahulikult püreestatud toite ja selline tunne, nagu oleks tavaline kurguvalu.\nNiiet, pole hullu midagi. Kõik läks haiglas suurepäraslt sain õhtul mingi 8 tagasi nagu valus koju. Juua, süüa pole siiamaani midagi saanud, no nii valus on. Kõht on tühi ja suu meeletult kuivab aga midagi alla ei läe. Selle 2 päeva jooksul olen sisse pressinud siis ainult g vett koos rohtudega ja seegi läbi pisarate.\nOotan tagasi nagu valus loen siit kommentaare asi võib veel hullemaks minna 4, 5 päeval. Ma tahaks kõige rohkem süüa ja juua.\nTunnen olen juba nii nõrk. Kui on südamega probleeme, kas siis ei saa üldnarkoosis teha?\nMul on mingid rütmihäired vms. Perearst ca kuu tagasi tegi EKG, ja ütles et asi pole päris korras. Pole veel kardioloogi vastuvõtule saanud. Aga homme lähen kurguarsti juurde mandleid kontrollima ja kardan et see lõikus Artrosis 1-2 ola liigendi kraadi kunagi ette võtta.\nNõrk oli olla esimesed 3 päeva. Söön siiani aint beebide toitu jaa jogurteid ja jääätist, reedest hakkan nuudleid proovima. Kohati on mul ka valu kõrvadesse lööönud ,aga mitte nii ,et see mind piinaks.\nVanaema soovitas ka saialille salvi määrida kaelale ja paistes kohtadele jaa aitas. Kui ärkasin tagasi nagu valus nii jube, ainult nagu tavaline kurguvalu oleks olnud, haiglas ei lubatud esimene päev üldse midagi peale vee tarbida.\nValuvaigistid tegid tublisti oma töödsest enamus ajast kurk ei valutanud. Hommikul anti mulle juba süüa, mingit putru, mis läks valutult alla. Aga kui koju sain, siis hakkas piin peale. Ootan kuni ema jõuab koju ja toob tugevaid valuvaigisteid.\nTeema: Mandlid lõigatud 10 aastat tagasi – täna aga kurk valus ja valged täpid kurgus!\nHetkel on kurgus lihtsalt tugev valu ja selline tunne, nagu keel oleks paistes ja kurk ka. Rääkimisega pole mul absoluutselt raskusi. Arstid ka imestasid, et ma suutsin koheselt peale operatsiooni rääkida ilma valudeta. Hea, et mandlid tagasi ei tagasi nagu valus ja piin on ühekordne Minu mandlid opereeriti välja Magdaleena haiglas dr. Piibe Laane poolt, keda ma mitte kellelegi ei soovita juba puhtalt ta "mul savi mis sinust saab, sa oled lihtsalt üks patsient" suhtumise tõttu.\nAlgselt pidi op olema 2. Seda kõnet ei tulnudki.\nKaks päeva ennem operatsiooni helistas "keegi" mulle mingilt numbrilt küsides, kas ma olen operatsioonile tulemas. Kuna ma olin suhteliselt unine ja alles ärkasime faasis, siis ei taibanud küsida mis kell see on. Ja ega see "keegi" ei maininud ka.\nSeega 2. Valvetädi nõudis kohe saatekirja ja igasuguseid pabereid, mida ma mitte kunagi saanudki ei olnud. Selle peale laiutas ta käsi ning võttis tolle arstiga ühendust mille peale mind kirurgiaosakonda saadeti ning arsti pooltnägu täis sõimati, et "sa pidid ju ise helistama", kuigi sellist juttu ei olnud kordagi olnud. Koha peal tehti siis vere analüüs ning kästi järgmise päeva hommikul tagasi olla.\nTegin nagu kästud. Operatsioon toimus samal hommikul umbes kella poole kümne paiku. Haiglas olles oli kõik tore, järgmise päeva hommikul pääsesin koju kaasas arsti poolt andud juhised: "Joo palju vett, tsitruselisi ära tarbi, alkoholi nädalat ei tohi juua," ja muud saunas käimiste ja taoliste asjadega seotud teemad.\nToidu kohta ütles ta nii, et peaksin sööma tunde järgi. Esimese päeva kodus sõin igast lögasid, tagasi nagu valus, aga sõin. Juba õhtul proovisin rohke toorjuustuga saia. Närisin hoolikalt ja loputasin ennem suus veega läbi kui alla neelasin. Siiski tundus see suht riskantne niiet heitsin "normaalse toidu" mõtte üsna pea. Sõin edasi lögasid ja jõin vett. Läksin kohe kraanikaussi sülitama ning sülje asemel oli veri, seda muudkui tuli ja tuli ja tuli Sealne valvearst asus kohe mu verejooksu kallal tegutsema ning pika pusimise peale said veresooned kinni kõrvetatud ning mind jäeti ööseks ja veel järgnevaks kaheks päevaks haiglasse.\nTagasi nagu valus valvearst käis mind järgnevatel päevadel kontrollimas ning küsis korduvalt, mis juhised mulle Magdaleena haiglast kaasa anti. Ta silmad läksid suureks, kui kuulis. Sa pead vähemalt kaks nädalat igast vedelaid asju sööma, eriti hoolikalt esimesel nädalal. Aga tegelikult saad pool-normaalse elu juurde tagasi minna alles kolmandal nädalal.\nNo sul juba esines komplikatsioone niiet ole ettevaatlik. Millal sa kontrolli pead minema? Laane ei olnud taaskord midagi maininud kontrolliskäimisest, saatis lihtsalt kodusele ravile. Hiljem rääkisin sõbrannaga kellel ka aasta tagasi mandlid välja opereeriti ning tema käis isiklikult kirurgi juures iga nädal, kolm nädalat järjest.\nRakvere haiglas tegeleti temaga siis. Täna on siis 9. Ennem immitses sealt natuke verd, alguses kui jälle seda maitset tundsin hirmusin sootuks ära, et kas JÄLLE peab kiirabi kutsuma. Peale esimest verejooksu on söögiisu täiesti kadunud, sunnin ennast natuke midagi sööma, aga eriti välja ei tagasi nagu valus. Vett üritan tagasi nagu valus juua ja valuvaigisteid söön ka. Vahepeal on tunne, et see ei saagi kunagi otsa. Kui ei oleks vahepealseid komplikatsioone tekkinud, oleks praeguseks juba üks nädal tagasi nagu valus opi järgset jama läbitud Mustamäe arst ütles, et minu jaoks hakkab paranemisprotsess algusest peale.\nJuba enne operatsiooni ütles miski kõhutunne mulle, et "tühista see ära, sul on VEEL see võimalus". Nii hullud need mandlinaasklid ka ei olnud. Aega tagasi kerida ei saa, eks ma nüüd siis kannatan.\nMu keel on siiamaani täiesti tuim ja toitude maitseid eriti ei erista. Nagu ei oleks minu keel, vaid tuim üleliigne tükk.\nKõike Minul lõikas parim arst tartust. Valu suudan veel valuvaigistitega kontrollida samas kui mõju kaob, olen suust nagu halvatudaga kõige rohkem on häirinud see, et miski oleks nagu kurgus koguaeg paistes või üldse valesti. Kurgunibu asub kuidagi vöga lähedal ja allpool, varem oli see nagu kõrgemal Ei oska paremini kirjeldada.\nVäga imelik tunne pidevalt. Loodanet see on mingi ajutine paistetus, kuigi ma ei suuda meenutada, kas see on olnud ainult viimased 2 päeva või terve aja peale oppi. Ja korduvvisiidi kohta, ka mulle pole neid määratud


Muhumaa soomlaste majutusteenus pälvis ökoturismi kvaliteedimärgi - Saarte Hääl\nÖKODUO: Liina ja Jukka plaanivad oma Lalli külas asuvas talus hakata tootma siidrit ja võtta mesilased.\nKolm aastat tagasi Muhu saarel talu soetanud soomlased on Saare maakonnas esimesed ettevõtjad, kelle pakutav majutusteenus tunnistati Eesti ökoturismi kvaliteedimärgise EHE vääriliseks.\nJukka Turunenile ja Liina Kahilale kuuluv Lalli Tooma farm pälvis EHE-märgise paketile “Majutus Lalli Tooma talus koos tööde tutvustusega”. Varem on majutusteenuse pakkujatest EHE-märgise saanud vaid Mesi talu kodumaja, kus pakutakse ööbimist Peipsiääre vallas vanausuliste küla tüüpelamus.\n“Meie plaan on toota kõik, mis võimalik, endale ise,” kinnitavad turismitalunikud Jukka Turunen ja Liina Kahila. Espoost pärit Jukka Turuneni sõnul pidasid nad juba Soomes lugu rohelisest mõtteviisist ja samade tõekspidamiste järgi on nad korraldanud oma elu ka Eestis. Lisaks sellele, et liha tuleb lauale oma pudulojustelt, annavad peenrad, põllud ja kasvuhoone maasikaid ja aedvilju, aga ka eksootilist toidukraami, nagu tšilli ja arbuus. Praegu saadusi veel müügiks ei pakuta, aga loodetavasti juba järgmisel aastal võib Tooma talu küüslauku ka müügilettidelt leida. Plaanis on alustada ka õunamahla ja siidri tegemist ning hakata mesilasi pidama. “Proovime kõike ja otsustame siis, mis sobib,” räägib Jukka, kelle sõnul on Muhu kliima Soomest nõksu soojem ja seetõttu ka taimekasvatuseks pisut etem.\nMahetootmise põhimõtteid järgivas talus on 10 kana, 19 küülikut, 20-pealine lambakari ning kaks Saaremaa sõpradelt renditud hobust, keda karjatatakse koos lammastega Lalli rannas. Talu hooldada on umbes 2,3 ha rannakarjamaad. Möödunud aastal peeti ka siga, ent maakonda ähvardanud seakatku tõttu selleks aastaks põrsast enam ei võetud. Seevastu lammaste põhikarja tahetakse suurendada 35 loomani. Olemasolevad lambad on ostetud Tallinna lähedalt ja ühelt Muhu soomlaselt.\nLiina Kahila räägib, et kõikide lihaks tehtud küülikute nahad on kuivatatud kujul tallele pandud, sest parkalit pole kohapeal leitud. Alles on hoitud ka lambavill.\nJukka ja Liina kanad ja küülikud näevad välja väga usaldavad ja rahulolevad. “Oleme nendega väga palju koos,” selgitab Jukka pudulojuste stressivaba käitumist.\nKüll on aga Muhu lambapidajate nuhtluseks saanud hunt maha murdnud kaks Tooma talu lammast, kellest üks oli just poeginud. Orvuks jäänud talle toideti kolm kuud lutipudelist. Loom on nüüd inimeste suhtes väga usaldav ja kalpsab õues kogu aeg pererahva ja külalise kannul.\nTooma talu võõrustas sel suvel külalisi mitmelt poolt maailmast, ent kõige enam olid riikidest esindatud Soome, Prantsusmaa, Saksamaa ja Šveits. Siin veedavad puhkust suurte linnade elanikud, kes soovivad rahu, vaikust ja vaadet merele. Paljudele on meele järele talus pakutav võimalus sööta küülikuid ja kanu ning teha talutöid.\nPraegu on talus kümme voodikohta, võiks aga olla kuni poole rohkem, räägib Jukka. Turismihooaeg kestab vaid paar kuud ja rohkem voodikohti aitaks enam tulu teenida. Soomes füsioterapeudina tegutsenud Jukka teeb külalistele soovi korral ka massaaži, talus on sisse seatud väike jõusaal.\nMuhusse ostsid Jukka ja Liina talu kolm aastat tagasi, enne seda oli neil korter Pärnus, kus viibiti suurem osa aastast. Paarile elu Eestis meeldis, kuid igatsusest maaelu järele müüdi Pärnu korter maha ja hakati vaatama uut paika. “Kuna olime Soomes harjunud mere ääres elama, siis oli meie soov, et ka uus koht asuks mere ääres,” rääkis endine suvepealinna elanik, kes on Muhus ostetud taluga väga rahul.\n“Ei taha kusagile mujale minna, ei taha isegi Soome minna,” naerab Jukka, kes viimati käis Soomes möödunud aastal. Jukka nõustub, et nende elama asumine Muhumaale erineb paljude soomlaste eelistusest, kes soetavad eluaseme Hispaaniasse. Jukka tõdeb, et Hispaanias on põhjamaa külmal ja pimedal talvel tõesti hea aega veeta, aga alaliselt nad Lõuna-Euroopas elada ei taha. “Suvel on seal väga palav, see on meile liiga raske,” selgitab Jukka.\nMTÜ Eesti Maaturism EHE-märgise projektijuht Ly Siilak ütles, et autentses Muhu talus tegutsevad Jukka Turunen ja Liina Kahila toimetavad ühtaegu nüüdisaegselt ja väga keskkonnasõbralikult.\n“Nad väärindavad sedasama talu, kus nad toimetavad, ja hoiavad au sees Muhu traditsioone, mida väliskülalistele tutvustatakse,” sõnas Siilak. “Nad on sõbralikud ja toredad inimesed.”\nMis on EHE-märgis?\nEesti ökoturismi EHE-märgise (Ehtne ja Huvitav Eesti) väljaandmist korraldatakse eesmärgiga tõsta ettevõtjate teadlikkust sotsiaalsetest ja keskkonnakaitselistest aspektidest maaturismis ning pakkuda väliskülastajatele kogu maailmas jõudsalt kasvava ökoturismi tooteid. Kokku on Eesti ökoturismi hindamiskomisjon tunnustanud EHE-märgise vääriliseks 45 ettevõtte 66 toodet või teenust.\nSaare maakonnas on EHE-märgis seni antud Tihuse hobuturismitalu paketile “Matkad hobusega haldjariiki”, Pilguse mõisa paketile “Matk Katri pangale” ning Viitong Reisid OÜ pakettidele “Orhideematk” ja “Jalgsi läbi vee Vilsandile”.\nTurismiettevõtetele annab EHE-märgis konkurentsieelise ja väljundi kiiresti kasvaval turuosal, mille märksõnad on keskkonnatundlikkus, ehedad loodus- ja kultuurielamused. Märgise andmist korraldab EAS-i turismiarenduskeskus koostöös MTÜ-ga Eesti Maaturism.


Team HOBIzone käis Tšehhis Euroopa paremikuga mõõtu võtmas — HOBIzone\nEt kõik kohe algusest peale ausalt ära rääkida keerles see mõte meie peas juba kevadel, aga et HOBIzone vajas ehitamist otsustasime selle määramatusse lükata.\nJa kui ma 7. oktoobril meie tuumiku chatis mõtte pooleldi naljana õhku viskasin, ei võtnud Kalevil pikalt aega, et end kirja panna. Mina muidugi ässitajana ise end kirja ei pannudki, aga Kalev läks juba mõttest põlema ning minek oli seega otsustatud.\n1. novembril 2014 toimus Tšehhi väikelinnas Hrtovice's MIBOSPORT Cup sarja avavõistlus. Kõik tõotas juba algusest peale paljulubav, 150+ võistlejat, onroad ja offroad samal päeval ja samas kohas ning seinast-seina sõitjate tase, et konkurentsi jaguks kõigile.\nAga kui me kolmapäeva õhtul umbes pool üksteist auto nina HOBIzone eest Tšehhi suunas keerasime ja sealsetele tuttavatele videotervituse saatsime, ei olnud meil tegelikult õrna aimugi, mis meid täpselt ees ootab.\n1000 miili sõitu möödus kui unenägu ning juba neljapäeva õhtul leidsime end kohaliku mudeliraja restoranist õhtusöögilt.\nKui ma ütlen mudeliraja restoran, siis ma tegelikult pean silmas üli cooli hotelli, mis on keskendunud sportlastele ning mille südameks on suur saal, kus saab läbi viia mistahes spordivõistlusi - RC võidusõidust kaljuronimise ja tenniseni. Lisaks muidugi mõnusad numbritoad, baar koos bowlinguradade ja piljardilaudadega ning väike SPA kompleks, kust läks teele ka meie kohalejõudmise videotervitus. Kõik mõnusalt ühe katuse all, nii et toasussides võib rajalt tuppa ning sealt edasi sauna sahistada. Ma olen läbi aastate väga paljudel välisvõistlustel käinud, aga midagi sellist pole kunagi enne näinud.\nReede - Treeningud\nTrenni formaat oli lihtne - nii kui rada viimase teibitükiga paha pandi, oli offroad rada avatud kõigile 90-le sõitjale ilma mingisuguse korrata. Või noh, sõita sai nii palju, kui pukki mahtus ehk max ~15 mudelit korraga.\nOnroadis oli süsteem sarnane meie trennisüsteemile (iga täistund ja pooltund 10 minutit alustajate grupile, siis 10 minutit edasijõudnutele ja siis 10 minutit kiirele grupile) selle vahega, et seal oli jaotus tehtud klasside kaupa. Kuna meie rajad (onroad Saue HOBIzones ja offroad Väike-Maarja mudelihallis) olid võrreldes sealsetega ikka väga tehnilised ja keerulised sõita, olid kõik eestlased tegelikult koheselt tempos ning oli selge, et võistlustel me viimaste kohtade peale sõitma ei hakka.\nLaupäev - eelsõidud\nKogu eestlaste delegatsioon koosnes Saue HOBIzone tuumiku liikmetest ning jaotumine võistlusklassidesse oli järgnev:\nReimo Kosk - 1:10 Stock\nKalev Lukk - 1:10 Stock\nMärten Heinloo - 1:10 2wd\nRando Mere - 1:10 2wd ja 1:12 pancar\nEelsõitudes toimus tegevus paralleelselt mõlemal rajal, mis tähendas üksjagu kiiret ja planeeritud liigutamist, et õiged sõitjad oleks õigetel aegadel õiges kohas, aga meie treeningust hinnatud tulemused olid ka enam-vähem õiged ning viimastele kohtadele me ei konkureerinud.\n1:10 stock klassi (kokku 36 osalejat) eelsõitude ranking jäi\n17. Kalev Lukk\n24. Reimo Kosk\n1:10 2wd klassis (kokku 42 osalejat) jäi tulemuseks\n11. Rando Mere\n33. Märten Heinloo\nJa 1:12 pancar klassis platseerus Rando eelsõitude järel 8-ndale kohale 11 sõitja hulgas. Etteruttavalt olgu öeldud, et siin klassis tuli Randol rinda pista ka natukene ebavõrdses konkurentsis, sest konkurentidel olid kasutada umbes 4 korda võimsamad mootorid, mida Rando ei kasutanud, kuna tegu ei olnud tema põhiklassiga ning sobilikku mootorit ei olnud kotis olemas ja osta ta seda ka ei soovinud.\nLaupäev - finaalid\nKui eelsõidud sõideti mõlemal rajal paralleelselt, siis finaalides toimus tegevus korraga ühel rajal, esmalt offroad ja seejärel onroad. Klassikaliselt sõideti kõiki finaale kolm korda ning lõppjärjestuse määrasid kohapunktid igas finaalis.\nMärten 1:10 2wd\nEsimesena meist sööstis võistlustulle Märten, kes kahjuks esimestel ringidel autot õnnetu hüppe tagajärjel vigastas ning, ehkki tegi väga tublit sõitu ja poole sellest suutis olla liidripositsioonil, ei pidanud auto viimaseid ringe lõpuni vastu ning ta oli sunnitud katkestama kolm ringi enne lõppu. Tulemuseks D-finaali 8. koht, ent teadmine, et kiirust oma finaali võiduks on küll ja veel.\nMärteni teine sõit: puhas start ja ilus sõit teenisid Märtenile liidripositsiooni, mille väike intsident ringiga mahajäänud autoga ära nullis. Kuna auto ei saanud koheselt ratastele, langes Märten teiseks ning halastamatult lõpusekundeid tiksuv kell ei lubanud enam esikohta kinni püüda.\nMärteni kolmas sõit: tõenäoliselt kõige õnnetum sõit üldse, väga palju intsidente aeglasemate sõitjatega ning selle tulemusel meeletu ajakaotus tingisid langemise viiendaks, mis ühtekokku andis kohapunktidega Märtenile D-finaali neljanda koha. Kindlasti ei olnud see tema tegelik tase ning kindlasti on just Märtenil enim parandamisruumi järgmistel etappidel.\nRando 1:10 2wd\nEsimese finaali ilus start tähendas liidripositsiooni hoidmist kuni umbes teise minutini, kui liiga pikaks hüpatud hüpe tingis teisel kohal sõitnud sõitja möödumise ning kuna kiiruste vahed olid väga väikesed, ei õnnestunud mul enam esimest kohta püüda ning tulemuseks jäi esimese finaali teine koht.\nTeise finaali stardis auto hetkeks tõrkus, mis tähendas koheselt väga väikest vahet teise koha sõitjaga ning saatuslikuks sai juba esimesest finaalist tuttav eksimus ülehüppel neljandal ringil. Nelja sekundiline kaotus auto katusele keeramise näol tähendas langemist kolmandaks ning, ehkki järgnevatel ringidel möödusin teise koha sõitjast ning hoidsin peal piisavat tempot, et ka esimest kohta püüda, rikkus teine pisem eksimus selleks võimaluse. Ehk taaskord teine koht 1.7sek kaotusega liidrile.\nKuna esimesed kaks finaali võitis üks sõitja, siis tähendas see, et oma finaali võit oli käeulatusest väljas ning seega kolmandasse finaali läksin juba minnalaskmismeeleolus ning otsustasin uute rehvide asemel ka vanadega sõita. Tegu oli minu kõige kehvema sooritusega ning sel puhul salvestasime selle ka videosse :).\nTulemuseks kolmas koht 0.7 sek kaotusega selles finaalis ning kokkuvõttes teine koht B-finaalis. Kindlasti tulemus, mille üle võib uhke olla, aga siiski kuidagi õõnes, sest B-finaali võidukoha mängisin ise maha.\nMuuhulgas huvitava faktina olgu märgitud, et Euroopa tippsõitjale, kes A (ehk kõrgeima taseme) finaali võitis, kaotasin vähem kui kodusel Väike-Maarja rajal Eesti kiireimale sõitjale Karl Kasekamp'ile :)\nReimo 1:10 Stock\nEsimene finaal, esimene ühisstart nii tihedas konkurentsis ning kokkupõrge esimeses kurvis tähendas viimast positsiooni. Reimo hakkas küll järjest tõusma, ent intsident kaassõitjaga tähendas auto digimuundumist kolmerattaliseks ning katkestamist.\nTeine finaal oli Reimo parim - ilus start, puhas ja kiire sõit säilitasid talle finaali lõpus sama positsiooni, mis stardis - neljas. Auto käitus ilusti ning otseselt parandamisruumi antud tingimustes ei olnud ning ilmselt kirjeldab selle sõidu tulemus kõige paremini Reimo hetketaset, mistõttu on tal nüüd väga hea baas järgnevatel võistlustel võrdlemiseks.\nKolmas finaal algas samuti kui esimene, ehk esimeseses kurvis viimaseks, ent sel korral õnnestus Reimol end uuesti seitsmendaks sõita. Ilus töö ja puhas sõit, lausa lust oli kõrvalt vaadata, kuuendast kohast jäi teda lahutama kolm sekundit ning kohapunktidega teenis Reimo endale C-finaali seitsmenda (Üld 27. koht 36-st) koha. Kui kõik oleks paremini õnnestunud, oleks Reimol olnud ka kiirust C-finaali 2.-3. koha jaoks, aga kindlasti on ta nüüd väge täis, et järgmisel korral tšehhidele koht kätte näidata :)\nKalev 1:10 Stock\nKalev oli samuti esimest korda suurvõistlustel ning kirjeldas, et läks esimese finaali starti kergelt närvilisena (tema täpne sõnastus oli "mega närv oli sees, käed värisesid nagu haavalehed ja jalg tudises nii, et pukk tahtis laiali väriseda"). Tulemus sama, mis Reimol, esimeses kurvis crash ning langemine seitsmendalt kohalt kümnendaks. Kui eelsõitudes oli autolt eemaldatud tagumine stabilisaator, siis kuna finaalides oli raja pidamine paranenud, pani ta stabika uuesti külge ning ehkki see aitas pidamise vähendamisele, hakkas auto sõidu keskel siiski grip-roll'i tegema (selgitus: grip-roll on olukord, kus auto kurvis liiga hea pidamise tõttu end katusele keerab) ning surumine oli võimatu. Tagasihoidev sõidustiil teenis välja viienda koha selles finaalis.\nTeiseks finaaliks muutis Kalev rullumispunkti ja määris rehvid poolenisti, auto muutus sellest küll vähe paremaks ja start õnnestus ka, aga teises sõidus sattus Kalev kuidagi väga paljudesse intsidentidesse ja sinna läks ka tulemus - selles finaalis 8-s koht.\nKolmas finaal oli parim - start õnnestus, peale kolmandat kurvi oli Kalev korra ka kolmas. Kuid taha jäi väga kiire sõitja, kes temast peale kahte ringi möödus. Ülejäänud sõidu sõitis Kalev rahulikult ja stabiilselt ning teenis selle finaali neljanda koha ja kahe päeva parima tulemuse ja ringiaja. Kokkuvõttes 5. koht B-finaalis ja 15. koht 36 sõitja hulgas.\nKokkuvõtlikult võib öelda, et kui täna on eestlastel suurepärane infra seda tüüpi võistlusteks harjutamiseks Saue HOBIzone ja Väike-Maarja mudelihalli näol olemas, siis tundsime kõik, et pudelikaelaks oli meile kogenematus tihedas konkurentsis sõita. Ehkki Eestis on palju kiireid mudeliste, ei ole samalaadset võrdset võidusõitu tänu väiksemale kandepinnale praegu olemas ning just selle kogemuse olemasolu olnuks meile tõenäoliselt enim kasuks olnud. Aga nüüd meie suundume uuesti treenima ning vaatame, kuidas kaardid jagunevad siis, kui oleme kodustel radadel veel 10 000 ringi maha sõitnud.\nJa tule sina ka treenima, sest ühtegi muud moodust kiireks saada ei ole ning mida rohkem me koos sõidame, seda paremaid tulemusi võime üheskoos välisvõistlustelt tuua.\nIsadepäeva WinterCup etapil on võimalik võistelda lühendatud formaati


PRIA maksab otsetoetused detsembris välja - Maaleht\nOtsetoetuste hulka kuuluvad ühtne pindalatoetus (13 354 toetusesaajat) ja nn rohestamise toetus (13 355 saajat), puu- ja köögivilja kasvatamise otsetoetus (187) noore põllumajandustootja toetus (lisatoetus kuni 40 aastastele ÜPT ja rohestamise toetuse saajatele kuni 39 hektari eest - 668 toetusesaajat).\nPiimalehma kasvatamise otsetoetust makstakse kuni 400-pealiste piimakarjade eest 1157 loomapidajale. Üleminekutoetusi oli õigus taotleda põllumajanduskultuuri ja/või heinaseemne üleminekutoetuse nn määratud toetusõiguste omanikel, toetusesaajaid vastavalt 4485 ja 37.\nLisaks pikendas PRIA 12 taotlejale toetuse määramise tähtaega, kuna nendega on veel lahendamist vajavaid probleeme.\nVastavalt Euroopa Liidus kehtivaile reeglitele tuleb vähendada ELis kogutava kriisireservi jaoks kõigi nende toetusi, kelle otsetoetuste summa ületab 2000 eurot – ületavat summat vähendatakse 1,388149%. Samas ei kasutatud möödunud aastal kriisireservi kogutud summat ELis ära ja see makstakse tagasi neile, kelle otsetoetuste summa 2017.a ületab 2000 eurot – assigneeringute tagasimakse määr on 1,231360% ületavast summast.\nKuigi tänavu pani hiline kevad ja sademed saagikoristuse perioodil põllumeeste kannatuse proovile, tõdeb PRIA otsetoetuste osakonna juhataja Andrus Rahnu, et põllumajanduses tunduvad praeguseks suuremad kriisid läbi olevat. „Kindlasti on toetused olnud rasketel aegadel suureks abiks,“ ütles ta.\n„Tänan põllumajandustootjaid pingutuste eest toetustega seotud nõuete täitmisel. Heameel on selle üle, et valdav enamus põllumehi kasutab e-PRIAt toetuste taotlemisel (92% taotlustest ja 99% taotlusalusest pinnast). e-PRIA kasutamine on põllumehele suureks abiks, sest süsteemi on sisse ehitatud veateated ning taotluse esitajal on võimalik koheselt taotluses olevad vead parandada ja esitada korrektne dokument. Järgmisel aastal on kõigi looma- ja pindalatoetuste taotluste vastuvõtt ainult e-PRIA vahendusel, sellepärast soovitame e-PRIA teenuste ja kasutamisega aegsasti tutvuda kõigil, kes seda veel teinud pole - juhendamist saab meie maakondlikest teenindusbüroodest,“ ütles Rahnu.


12. veebr 2016 14:53\nKüsimus järgmine, kui lennupiletid on pikemalt ette ära ostetud ning valituks osutunud just tänu sobivatele kellaaegadele, kas lennufirmal on õigus kukkuda neid muutma? Tänu neile muudastustele on ajad minu jaoks ebasovivateks muutunud (muudetud on ühte lendu minekusuunas ning ühte tagasituleku suunas, originaallennud on märgitud tühistatuks). Eriti kummaline on veel see, kuna tegemist on edasi-tagasi piletitega, kus jätkulend saab alguse Istanbulist, siis minnes on teist lendu muudetud selliselt, et see läheb välja 2h varem kui mina üldse kohale jõuan. Millised on siinkohal minu õigused, kas keegi on sellise asjaga kokku puutunud (tegemist tavaliste economy piletitega)? Isegi, kui nad nüüd selle esimese lennu varasema peale tõstavad selliselt, et jätkulennule jõuaksin, ei sobi see enam ajaliselt minule. Kuidas toimida antud olukorras, on ehk kellelgi kogemusi?\n12. veebr 2016 15:07\nKui kõik lennud on sul ühel piletil (ehk korraga ostetud edasi-tagasi marsruut), siis pöördu selgituse saamiseks piletimüüja poole. Ilmselt lähiajal muudetakse siis ära kõik lennud, et need omavahel klapiksid.\nLennufirmal on tõesti õigus aegu muuta, sina kliendina ei saa kuidagi vastu vaielda, saad ainult soovi korral piletitest loobuda ja raha tagasi küsida, kui uued lennuajad ei sobi.\nKui need lennud ei ole ühel piletil ja oled need ostnud eraldi, siis on pahasti. Muudetud lennuaegadega piletitest võid loobuda (ja saad raha tagasi), ülejäänud lendude puhul, olenevalt ostetud piletite tüübist, ei pruugi saada midagi teha. Reisikindlustus muudetud lennuaegade tõttu tekkinud tõrkeid samuti ei hüvita minu teada.\n12. veebr 2016 15:29\nendal sama teema just airBalticuga käimas. berliin-tallinn otselend tühistati ära ja asendati kahe lennuga läbi Riia 30 mintsase ümberistumisega...ok...see mulle veel sobis, aga nüüd muudeti nende lendude aegu ka veel ja nüüd on samasugune keiss, et berliin-riia lend saabub juba 15 min hiljem riia-tallinn lennu väljumisajast. ja pakutakse asemele otselende muudel päevadel või siis samal päeval 3-tunnise ümberistumisega riias. küsisin siis, et pange mind lufthansa lendudele ringi või et upgreidige mind siis vähemalt äriklassi ja laske mind riias äriklassi ootesaali, et mu vintsutusi kompenseerida, aga ei midagi. ikka ainult et valige olemasolevatest airBaltiucu lendudest ise uued või võite kogu raha tagasi küsida. suht nagu jabur tõesti, et lennufirmadel on selline õigus lennuplaane muuta ja juba piletid ostnud reisija jääb sellisel juhul ilma igasuguse õiguseta midagi kompensatsiooniks nõuda.\n12. veebr 2016 15:49\nKõige kiirema lahenduse saad kui nende otsenumbrile +90 212 444 0 849 ja küsid lahendust. Minu arust on siin lahendused mille vahel Turkishiga kaubelda saad sellised:\na) nad annavad uue lennu sama päeva varasemale ajale(kui seda on) või 1 päev varasemale lennule ning öömaja tasuta Istanbulis. b) saad raha tagasi c) lendad näiteks Riiast kui sealt lennuaeg paremini sobib\n12. veebr 2016 22:00\nMul oli sama jama nagu teemaalgatajal. Lend Istanbuli oleks peale muudatust jõudnud kohale alles peale jätkulennu väljumist. Piletite vahendaja mulle vastata ei suvatsenudki, seega pöördusin otse Turkishi Tallinna esindusse tel. 623 1111 (kõne alguses valisin 1). Esimese inimese käest abi ei saanud, aga nädal hiljem uuesti helistades vahetas teine Turkishi töötaja kiiresti lennu sobivamate vastu. Kui soovid, võin saata ka Jekaterina meiliaadressi (ausõna, mind lausa üllatas tema kiire tegutsemine). Usun, et temalt saad abi ilma, et peaksid Türki helistama :)\n13. veebr 2016 15:17\nMulle tegi Iberia kunagi nii (Mehhikosse lennates), aga kompensatsiooniks andis nii korraliku hotelli kui söögi.\n13. veebr 2016 22:20\nLoomulikult on lennufirmal õigus muuta lennuaegu, kuid seejuures peavad nad Sind sellest teavitama. Üldiselt nad sätivad siis ikkagi kogu lennukava ringi, et lennud omavahel klapiksid. Samas on võimalik, et tekib ka viga - Iberia tegi mulle ühel korral triki, kus check-ini tehes avastasin, et mu jätkulend lahkub enne kohalesaabumist. Õnneks avastasin seda mitu tundi enne suhteliselt hiljaõhtust lendu ja nad said mind ümber suunata hoopis SwissAiriga. Muidu oleks väga nutune olukord. Aga igal juhul on aegade muutmisel võimalik öelda, et ajad ei sobi. Reeglina lennufirma koguni küsib kinnitust, kas ajad ikka sobivad. Ja kui ei sobi, palud raha tagastada ja piletid tühistada. Seda on muidugi raske võibolla põhjendada, kui muudatus minimaalne, aga kui ikka tundidest rääkida, siis ei tohiks probleeme tulla. Raha laekumine ilmselt võtab veidi aega küll.\n14. veebr 2016 15:23\nKas asenduslennule oleksid piletid saanud sama raha eest?\n15. veebr 2016 10:29\nRenarl, ma arvan et tekkis kommunikatsiooniviga. Na ilmselt pakkusid või siis tahtsid pakkuda lendu Istanbuli samal ajal, aga päev varem ja edasilend oleks siis algselt planeeritud ajal. Nende poolt majutus jms ilmselt siis ka. Olles lennufirmade ja piletite vahendajatega telefonitsi väga palju suhelnud, on minu kogeumuse järgi sellised arusaamatused väga sagedased. Kohati tekib tunne, et kes meist see asjatundja peaks olema ja kuidas nad üldse kunagi midagi tehtud saavad:) Aga igal juhul hea, et saite sobiva lahenduse.\n15. veebr 2016 10:40\nTurkish airlines'i puhul on ülitähtis osta pilet nende enda kodulehelt, siis helistatakse kohe personaalselt ja üritatakse pakkuda hea alternatiiv. Kuigi pilet on võib-olla 20 € kallim kui tripsta (vms saidi) kaudu ostes, siis see tasub igal juhul ära. Hetkel tühistatakse väga palju Tallinn-Istanbul lende (mulle vähemalt tundub nii), seega alternatiiviks pakutakse kas päev varem või päev hiljem lendamist. Kui tekib tänu sellele vajadus Türgis ööbida, siis saab tasuta 4* või 5* hotelli koos transferiga. Mulle näiteks ei sobinud lennata päev hiljem ega varem, seega pakkusin välja, et nad lennutaks mind läbi Helsingi ja toimis - finnair Helsingisse ja edasi Turkish airlines. Midagi juurde maksma otse loomulikult ei pidanud. Kui kasutada muid lennusaite broneerimiseks, siis on nende reisibüroode ülesanne piletid ära muuta. See omakorda võib tähendada, et lennumuutusest ei saa teada enne kui lennujaama minnes. Meie reisiseltskonnal oli hiljuti nii, et mul ja ühel teisel inimesel oli ostetud Turkish airlines kaudu, ja teisel kahel tripsta kaudu. Mulle helistati kohe Turkish airlines kontorist ja ainus põhjus miks teised kaks said ka uued lennud oli selle pärast, et ma ekstra küsisin. Muidu nad ei oleks reaalselt isegi teadnud, et lend on tühistatud, sest neile reisibüroo ei helistanud ega isegi ei saatnud maili.\n16. veebr 2016 03:37\nKuna ise ka Turkishiga korduvalt lennanud, siis tunneks huvi, millise lennu aega muudeti? Kas Tallinna lennu või kaugema jätkulennu aega?\nTurkishi Istanbuli majutust pole osanud/viitsinud küsida, olen lihtsalt ööd Istanbuli lennujaama pinkidel veetnud.\n16. veebr 2016 09:10\nTurkishil muutuvad märtsi lõpus suvehooajaga teatud päevadel Tallinna lennud varasemaks. Mõte selles, et pääseks ilma ööta Istanbulis rohkematesse sihtpunktidesse, näit Balkanil jm. Tõenäoliselt tuli sellest ka olulisi muudatusi. Näiteks lend Tallinnasse on nüüd mõnel päeval päris vara hommikul ja kuskilt kaugemalt tulles ei pruugi sellele enam jõuda. Tasuta öömaja Istanbulis koos terve vaba päevaga oleks antud juhul muidugi lisaboonus, kui võib koju jõuda ka päev hiljem.


Ratsutamine Tallinna Hipodroomil, Harju maakond\nRatsutamine Tallinna Hipodroomil\nRatsutamise esimeses etapis tutvume hobusega. Hobuse pehmed ja sametised mokad ning soe keha loovad hea aluse temaga suhtlemiseks ja viivad argised mõtted mujale.\nTeine etapp on hobuse ettevalmistamine retkeks, tema puhastamine harjaga loob sideme loomaga.\nRatsutamise kolmas etapp on lõõgastav ratsutamine kas hipodroomi territooriumil või metsas. Tõustes sadulasse olete maistest muredest kõrgemal. Tunnete, kuidas hobuse seljalihased töötavad, maa möödub jalge alt, ehk on isegi pisut hirmutav… kuid milline suurepärane tunne!\nTeine etapp on hobuse ettevalmistamine retkeks, tema puhastamine harjaga loob s\nPaldiski maantee 50, Põhja-Tallinna linnaosa, Tallinn Vaata kaardil Vaata kaardil Paldiski maantee 50, Põhja-Tallinna linnaosa, Tallinn Vaata kaardil Vaata kaardil Paldiski maantee 50, Põhja-Tallinna linnaosa, Tallinn Vaata kaardil Vaata kaardil


Veebipoe TicketLine (edaspidi Veebipood) omanik on Mtü Apones (registrikood 80384718), asukohaga Palumetsa tee 1A, Haabneeme, Viimsi v. 74001 Harjumaa.\nVeebipoes müüakse Viimsi Happy Jazz Festivali (edaspidi Festival) elektroonilisi pileteid.\nVeebipoes müüakse ka Festivali partnerürituste pileteid.\nMüügilepingu kehtivus, pileti- ja hinnainfo\nMüügitingimused kehtivad Veebipoest piletite ostmisel.\nVeebipoes müüdavate piletite hinnad on märgitud kontsertide juurde. Kõik veebipoes müüdavate piletite hinnad on eurodes.\nTeave kontsertide kohta on esitatud Veebipoes vahetult kontserdi juures. Info piletite ja soodustuste kohta leiate, kui valite menüüst info.\nSooduspileti ostmine ei taga automaatselt kontserdile sissepääsu. Sooduspileti ostja on kohustatud tõendama soodustust kehtiva tõendiga kohapeal. Kui sooduspileti ostnul puudub nõutav soodustust tõendav dokument, lahendatakse tekkinud olukord koha peal.\nLisainfot saab Festivali kodulehelt www.happyjazz.ee või telefonilt 5026507.\nPiletite tellimiseks tuleb lisada soovitud tooted ostukorvi. Tellimuse vormistamiseks tuleb täita nõutud andmeväljad, seejärel kuvatakse ekraanile tasu suurus, mille saab tasuda turvaliselt läbi järgnevate makseviiside:\nMaksa hiljem lahendused:\nSlice in 3, Liisi ID, Finora krediit\nMakseid vahendab Maksekeskus AS. Tasumine toimub väljaspool Veebipoodi turvalises keskkonnas – pangalingiga tasumisel vastava panga turvalises keskkonnas ja krediitkaardiga tasumisel Maksekeskus AS turvalises keskkonnas. Müüjal puudub ligipääs kliendi panga ja krediitkaardi andmetele. Leping jõustub alates tasumisele kuuluva summa laekumisest Veebipoe arvelduskontole. Ostetud piletid saadetakse Ostja poolt märgitud e – maili aadressile kohe pärast ostu sooritamist. Piletid on võimalik alla laadida kohe pärast ostu sooritamist.\nKui tellitud pileteid ei ole võimalik osta seoses nende lõppemisega või muul põhjusel, teavitatakse sellest ostjat esimesel võimalusel.\nOstetud pileteid üldjuhul tagastada ei saa.\nVastavalt võlaõigusseadusele §53(4)1) ei kohaldata 14 päevast taganemisõigust teenuse osutamisel või muu kestva soorituse tegemisel, kui ettevõtjapoolsed lepingust tulenevad kohustused on täielikult täidetud ning teenuse osutamine või muu soorituse tegemine on alanud tarbija sõnaselgel eelneval nõusolekul ning kinnitusel, et ta kaotab ettevõtjapoolsel lepingu täitmisel oma taganemisõiguse.\nPiletid ostetakse tagasi, kui kontsert jääb ära korraldaja süül või kui esinejate koosseis on muutunud üle 50% algselt väljakuulutatust.\nCOVID-19 informatsioon. Kui kontsert jääb ära või lükkub edasi epideemilise olukorra või muude riiklike piirangute tõttu, mida pileti ostmisel ei olnud võimalik ette näha, vahetatakse piletid ümber või ostetakse piletid tagasi.\nPiletite tagastamiseks tuleb saata e – kiri vabas vormis avaldusega aadressile info@ticketline.ee.\nPiletid ostetakse tagasi ja raha tagastatakse Ostja poolt määratud kontole 15 päeva jooksul pärast Festivali lõppu.\nFestivali partnerürituse piletite tagastusega tegeleb ürituse korraldaja. Ticket Line keskkond ega Mtü Apones ei võta vastutust partnerürituse korralduse ja toimumise eest.\nVeebipood ei vastuta piletite kadumise, hävimise või mingil muul moel kahjustuste eest.\nVeebipood kasutab ostja poolt sisestatud isikuandmeid ainult tellimuse töötlemiseks ning piletite ostjale saatmiseks.\nKui ostjal on Veebipoe osas pretensioone, tuleb need saata e-kirja aadressile info@ticketline.ee või helistada telefonil: 5026507\nKui ostja ja Veebipood ei suuda lahendada vaidlust kokkuleppe teel, siis on ostjal võimalik pöörduda Tarbijavaidluste komisjoni poole. Menetlustingimustega saab tutvuda ning avaldust esitada siin.\nTarbijavaidluste komisjoni pädevuses on lahendada ostja ja Veebipoe vahel sõlmitud lepingust tulenevaid vaidlusi. Ostja kaebuse läbivaatamine komisjonis on tasuta.